પોતાની દીકરી સાથે આ રીતે ડોકટર અને સર્વન્ટ દ્વારા વર્તન કરાયું હોઇ આ મામલે અડાલજ પોલીસને જાણ કરાઇ હતી. બનાવની ગંભીરતાને લઇ અડાલજ પોલીસ અને ઉચ્ચ અધિકારીઓનો કાફલો હોસ્પિટલ દોડી ગયો હતો. સૂત્રોનાં જણાવ્યા મુજબ યુવતીની હાલત નાજુક હોઇ તે બોલી શકતી નહોતી. પોતાની સાથે અજુગતું થયું હોવાનું લાગતાં તેણે આ બાબતે કાગળ પર લખી જાણ કરી હતી. ઘટનાની ગંભીરતાને લઇ મેજિસ્ટ્રેટ સામે પણ નિવેદન નોંધાવવામાં આવ્યું હોવાનું સૂત્રોએ જણાવ્યું હતું. એપોલો હોસ્પિટલના આઇસીયુ વોર્ડમાં જ આ રીતે યુવતી સાથે દુષ્કર્મ થતાં હોસ્પિટલમાં હોબાળો મચી ગયો હતો. ઘટનાને લઇ અડાલજ પોલીસ સ્ટેશનના પીઆઇ અને અન્ય પોલીસ કર્મીઓએ કોઇ જવાબ આપ્યો નહોતો. પોલીસ દ્વારા ફરિયાદને લઇ તમામ હકીકત છુપાવવાનો પ્રયત્ન કરવામાં આવતો હતો. અડાલજ પોલીસે હોસ્પિટલમાં ફરજ બજાવતા કર્મચારી ચંદુ અને એક અજાણ્યા ડોક્ટર સામે ફરિયાદ નોંધવી છે.